CELEX: 62014CN0143
Language: bg
Date: 2014-03-26 00:00:00
Title: Дело C-143/14: Преюдициално запитване от Finanzgerichts Berlin-Brandenburg (Deutschland), постъпило на 26 март 2014 г.  — TMK Europe GmbH/Hauptzollamt Frankfurt (Oder)

21.7.2014   
            
            
               BG
            
            
               Официален вестник на Европейския съюз
            
            
               C 235/2
            
         Преюдициално запитване от Finanzgerichts Berlin-Brandenburg (Deutschland), постъпило на 26 март 2014 г. — TMK Europe GmbH/Hauptzollamt Frankfurt (Oder)
   (Дело C-143/14)
   2014/C 235/02
   Език на производството: немски
   
      Запитваща юрисдикция
   
   Finanzgericht Berlin-Brandenburg
   
      Страни в главното производство
   
   
      Жалбоподател: TMK Europe GmbH
   
      Ответник: Hauptzollamt Frankfurt (Oder)
   
      Преюдициален въпрос
   
   Невалиден ли е Регламент (EO) № 2320/97 (1) на Съвета от 17 ноември 1997 година относно налагане на окончателни антидъмпингови мита върху вноса на някои безшевни тръби от желязо или от нелегирана стомана с произход от Унгария, Полша, Русия, Чешката република, Румъния и Словашката република, за отмяна на Регламент (ЕИО) № 1189/93 и прекратяване на процедурата по отношение на такъв внос с произход от Република Хърватска, тъй като, в нарушение на изискванията за установяване на вреда, произтичащи от член 3, параграф 7 от Регламент (EO) № 384/96 (2) на Съвета от 22 декември 1995 година за защита срещу дъмпингов внос на стоки от страни, които не са членки на Европейската общност, Комисията е приела наличието на такава (вреда), без при това да вземе предвид обстоятелството, че с непубликувано решение от 25 ноември 1994 г. (преписка IV/35.304), прието на основание член 14, параграф 3 от Регламент № 17 на Съвета от 6 февруари 1962 година, Първи регламент за прилагане на членове [81] и [82] от Договора (ОВ 13, 1962 г., стр. 204; Специално издание на български език, 2007 г., глава 8, том 1, стр. 3), Комисията е предприела разследване относно вероятността да съществуват антиконкурентни практики в сектора на тръбите от нелегирана стомана, които практики могат да нарушат член 53 от Споразумението за Европейското икономическо пространство от 2 май 1992 г. (ОВ L 1, стр. 3), както и член 81 ЕО?
   
      (1)  ОВ L 322, стр. 1.
   
      (2)  ОВ L 56, стр. 1; Специално издание на български език, 2007 г., глава 11, том 12, стр. 223.